የኳታርና የገልፍ አገራት ፖለቲካዊ ቀውስ እልባት የማግኘቱ እድል የጠበበ መሆኑን ሬክሰን ቴለርሰን ተናገሩ
የአሜሪካው የውጭ ጉዳይ ሚንስትር ሬክስ ቴለርሰን ለወራት የዘለቀው ሳውድ አረቢያን እና ኳታርን ያፋጠጠው የገልፍ ሀገራት ፖለቲካዊ ቀውስ እልባት ሊያገኝ የሚችልበት እድል ቢኖርም እጅግ የጠበበ መሆኑን ተናግረዋል፡፡ሚንስትሩ በንግግራቸው ለቀውሱ መጠንከር የሳውዲና የሳዑዲ ተከታይ ሀገራትን ለለውጥ ፍላጎት ያላቸው አናሳ ነው ሲሉ ወርፈዋቸዋል ፡፡  ችግሩ መች እንደሚፈታ ለመናገር ይከብዳል በማለት ከበሉንበርግ ጋር ያደረጉትን ቆይታ የጀመሩት ቴለርሰን በአንደኛው ወገንን እጅግ የከረረ እንቢተኛነት መስተዋሉን ተናግረዋል፡፡ኳታር ለለውጥ ዝግጁ ናት ያሉት የውጭ ጉዳይ ሚንስትሩ ሬክስ ቴለርሰን ሁለቱ የተኮራረፉት የገልፍ ሀገራት ፖለቲከኞች ሊታረቁ የሚችሉ አይመስለኝም ፣የመታረቅ እድላቸው የጠበበ ነው ሲሉ ተናግረዋል፡፡  ግን በሩ ሙሉ በሙሉ የተዘጋም እንዳልሆነ ሊታወቅ እንደሚገባ ጠቁመዋል፡፡የፈረንጆቹ ሰኔ አምስት ሳውድ አረቢያ፤የተባበሩት አረብ ኢምሬት፤ግብጽና ባህሬን ከኳታር መፋታታቸውን በይፋ ለአለም ያሳወቁበት እለት ናት፡፡ከፖለቲካ ማህበራቸው ያገለሏትን ኳታር ሽብርተኞችን መርዳት እስክታቆምሚ በማለት ከወራት በፊት የዘጉባት ድንበር፤የአየርናውሃ ትራንስፖርት ክልከላ ዛሬም ለኳታር ከጎረቤቿ  የተጣሉባት ማዕቀቦች ናቸው ፡፡ከኢራን ጋር ያለሽም ግንኙነት እኛን አደጋ ላይ የሚጥል ነው የሚል ክስ ከነ ሳውዲ የሚቀርብባት ኳታር ክሱ ስለጠላችሁኝ እንጂ የምትሉት ሁሉ የኔ ምግባር አይደለም በማለት አቋሟን ትናራችዋለች፡፡ለመታረቅ አልጀዚራን መዝጋትን ጨምሮ በርካታ ፈታኝ ቅድመ ሁኔታዎች ከነሳውዲ የተቀመጠላት ሀገሪቱ የማይታሰብ በማለት ሳትቀበላቸው ቀርታለች፡፡  ከዚህ ባለፈ ሉዐላዊነቴን የተጋፋ ስትል ዶሃ ቁጣዋን ገልጻለች፡፡ ሀምሌ ላይ ሳውዲንና ኳታርን ለማግባባት ወደ ሥፍራው አቅንተው የነበሩት የአሜሪካው ውጭ ጉዳይ ሚንስትር ሬክስ ቴለርሰን ዳግመኛ ወደ መካከለኛው ምስራቅ ሊያቀኑ መሆኑን  አረጋግጠዋል ፡፡ዶሀ ለድርድር ዝግጁ ናት ያሉት ሚንስትሩ የኛ ሚና ሀገራቱ ግንኙነታቸው ወዳጅነት የሚያጠናክር እንዲሆን ማግባባት ብቻ ነው ብለዋል፡፡ቴለርሰን የአሁኑ የመካከለኛው ምስራቅ ጉብኝታቸው በርካታ ጉዳዮች የታጨቁበት ነው፡፡.በመጀመሪያ በሳውዲ መዲና በሚካሄደው ሳውዲ አረቢያና ኢራቅ የመንግስት  ለመንግስት ግንኙነታቸውን ለማጠናከር በሚያደርጉት ስብሰባ ይሳተፋሉ፡፡በተጨማሪም ከተለያዩ የሳውዲ ከፍተኛ አመራሮች ጋር ስለየመኑ ግጭት፤ስለ ገልፍ ሀገራቱ የፖለተካ አለመግባባት እንደሚመክሩ ተገልጿል ፤ኢራን ሌሎች የአካባቢውና የሁለትሽ ግንኙነታቸው ጉዳዮችም ሌሎች  አጀንዳዎቻቸው ናቸው፡፡ቴለርሰን ወደ ኳታር መዲና ዶሃ ያቀናሉም ተብሎ ይጠበቃል፤ከሀገሪቱ ከፍተኛ ባለስልጣናት እና በስፍራው ከሚገኙ የአሜሪካ የጦር መኮንኖች ጋር ከዚሁ የገልፍ ሀገራት ቀውስ እንዲሁም የጋራ የፀረ ሽብር መከላከል ሥራቸው ጋር ተያይዞ  እንደሚመክሩ ይጠበቃል፡፡የኳታሩ ንጉስ ሼክ ታሚም ቢነ ሃማድ አል ታኒ ለድርድር በራቸው ክፍት ስለመሆኑ ባለፈው ረቡዕ ቀድመው በመግለጽ የአሜሪካው የውጭ ጉዳይ ሚንስትር ለማደራደር ወደ መካከለኛው ምስራቅ የሚያደርጉት ጉዞ የቤት ስራ የቀለለ እንዲሆን መንገድ መጥረግ ጀምረዋል፡፡ ንጉስ ሼክ ታሚም ቢነ ሃማድ አል ታኒ ሁላችንም ወንድማማቾች ነን ግን የፈጠርነው ቀውስ ፋፋው ለሁላችንም ነው የተረፈው ሲሉ መፍት እንዲገኝ ፍላጎታቸውን ገልጸዋል፡፡የውጭ ጉዳይ ሚንስትሩ ይህን የመካከለኛው ምስራቅ ጉዳያቸውን ሲጨርሱ  በተጨማሪም ወደ ፓኪስታን፤ህንድና ሲውዘርላድ በመሄድ የአሜሪካ ወዳጅነታቸውን እንዲያጠናክሩ   ያማክሯቸዋል ፡፡